Na temelju Javnog poziva za podnošenje zahtjeva za ostvarivanje prava na sufinanciranje djelatnosti predškolskog odgoja i obrazovanja za dječje vrtiće drugih osnivača (Klasa: 601-01/21-01/06, Urbroj:2182/01-05/1-21-1), članka 53. Statuta Grada Šibenika («Službeni glasnik Grada Šibenika» broj 8/10, 5/12, 2/13, 2/18, 8/18-pročišćeni tekst, 2/20 i 2/21) i Proračuna Grada Šibenika za 2021. godinu i projekcija za 2022. i 2023. („Službeni glasnik Grada Šibenika 12/20) gradonačelnik grada Šibenika donosi

**Z A K LJ U Č A K**

**o** **dodjeli sredstava** **po** **Javnom pozivu**

**za podnošenje zahtjeva za ostvarivanje prava na sufinanciranje djelatnosti predškolskog odgoja i obrazovanja za dječje vrtiće drugih osnivača**

1. Prihvaća se zahtjev za sufinanciranje dječjih vrtića u privatnom vlasništvu na području grada Šibenika:

a) Dječji vrtić Blažena Hozana Podružnica u Šibeniku za 50 djece

b) Dječji vrtić Sunce za 70 djece

c) Dječji vrtić Žižula za 291 dijete

d) Dječji vrtić Osmijeh za 166 djece

e) Dječji vrtić Brat Sunce za 65 djece

2. Vrtići iz točke 1. ovog zaključka samostalno utvrđuju kriterije i visinu sudjelovanja roditelja u cijeni njihovih programa.

3. Troškove predškolskog odgoja i naobrazbe djece u dječjim vrtićima iz članka 1. ovog zaključka Grad Šibenik će sufinancirati s iznosom od 900,00 kn mjesečno za upisano dijete prema navedenim upisnim kvotama za razdoblje od 1. rujna 2021. do zaključno 31. kolovoza 2022. godine.

4. Sredstva za sufinanciranje u smislu točke 1. ovog Zaključka isplaćivat će se na teret razdjela 3 Upravni odjel za društvene djelatnosti, glava 3 Predškolski odgoj – vrtići grada Šibenika, Aktivnost: 15150103 Programi u predškolskim ustanovama 3299 Ostali nespomenuti rashodi poslovanja Proračuna GradaŠibenika za 2021. godinu i projekcija za 2022. i 2023 . godinu.

5. S vrtićima iz članka 1. ovog Zaključka bit će potpisani posebni ugovorikojima sereguliraju međusobna prava i obveze.

6. Ovaj zaključak stupa na snagu danom donošenja i bit će objavljen u «Službenom glasniku Grada Šibenika».

Klasa: 601-01/21-01/06

Urbroj: 2182/01-05/1-21-8

Šibenik, 31. kolovoza 2021.

GRADONAČELNIK

Željko Burić dr. med.

Dostaviti:

* Službeni glasnik Grada Šibenika
* Ured gradonačelnika
* Upravni odjel za financije – ovdje
* Upravni odjel za društvene djelatnosti – ovdje
* Dokumentacija – ovdje
* Arhiv – ovdje